শেখ নজরুল ইসলাম বাবু ঃ ওয়ার্ড বিএনপির সভাপতি ও নগর শাখার যুগ্ম সম্পাদক শেখ নজরুল ইসলাম বাবু গত নির্বাচনে দলীয় প্রার্থী হয়ে তৃতীয় স্থান অধিকার করেন। এবারও তিনি দলীয় মনোনয়ন প্রত্যাশা করেন। তিনি বলেন, মশা, পানি, মাদক, ড্রেনেজ ব্যবস্থা ও জলাবদ্ধতাসহ অনেক নাগরিক সমস্যার মধ্যে দিন কাটছে ২৫ নম্বর ওয়ার্ডবাসীর। এছাড়া উন্নয়ন প্রকল্পেও চলছে পক্ষপাতিত্ব। সমন্বয়হীনতার কারণেই সঠিক পরিকল্পনামাফিক কাজ হয়না ওয়ার্ডে। তিনি নির্বাচিত হলে আধুনিক পার্ক স্থাপন, পুকুর সংরক্ষণসহ চারপাশে ওয়াকওয়ে নির্মাণ, ই-স্বাস্থ্যসেবা চালু, হটলাইন প্রবর্তন, ই-মেইলের মাধ্যমে ২৪ ঘন্টা সেবা প্রদান এবং মাদক নির্মুলে কার্যকর পদক্ষেপ নেয়া হবে বলেও প্রতিশ্রুতি দেন।